2 ผถห.ใหญ่ CHAYO รุมสาดหุ้นทิ้ง 7% หลังเข้าเทรดเดือนเดียว รับเงินเข้ากระเป๋า 128 ล้าน!
2 ผถห.ใหญ่ CHAYO สาดหุ้นทิ้งกว่า 7% หลังเข้าเทรดแค่เดือนเดียว รับเงินเข้ากระเป๋าคนละ 60 ล้าน!
26 เม.ย. 2561

ผู้สื่อข่าวรายงานว่า รายงานการจำหน่าย หุ้นของบริษัท ชโย กรุ๊ป จำกัด (มหาชน) หรือ CHAYO โดย นายธิติ ยศะสินธุ์ ซึ่งเป็นการจำหน่าย  เมื่อวันที่ 24 เม.ย.2561จำนวนหลักทรัพย์ที่จำหน่ายคิดเป็น  3.57% ของสิทธิออกเสียงทั้งหมดของกิจการจำนวนหลักทรัพย์ภายหลังการจำหน่ายคิดเป็น  3.44% ของสิทธิออกเสียงทั้งหมดของกิจการ
ขณะที่ในวันเดียวกัน พบรายงานการจำหน่ายหุ้น โดย นายณัฐวัช ยศะสินธุ์ จำนวนหลักทรัพย์ที่จำหน่ายคิดเป็น 3.571% ของสิทธิออกเสียงทั้งหมดของกิจการ จำนวนหลักทรัพย์ภายหลังการจำหน่ายคิดเป็น  3.44% ของสิทธิออกเสียงทั้งหมดของกิจการ
ทั้งนี้ จากการตรวจสอบของ “ผู้สื่อข่าว” พบว่า นายธิติ ทำการขายหุ้นออกมา 3.57% คิดเป็นประมาณ 20 ล้านหุ้นหากคำนวณราคาขายจากราคาปิดวันทำรายการ (24 เม.ย.) ที่ระดับ 3.28 บาท จะเท่ากับว่าการจำหน่ายหลักทรัพย์ครั้งนี้นายธิติ ได้รับเงินจำนวน 65.60 ล้านบาทจากการจำหน่ายในครั้งนี้
ขณะที่ นายณัฐวัช ทำการขายหุ้นออกมา 3.44% คิดเป็นประมาณ 19.26 ล้านหุ้นหากคำนวณราคาขายจากราคาปิดวันที่ 24 เม.ย.ที่ระดับ 3.28 บาท จะเท่ากับว่าการจำหน่ายหลักทรัพย์ครั้งนี้นายธิติ ได้รับเงินจำนวน 63.17 ล้านบาทจากการจำหน่ายในครั้งนี้
ทั้งนี้ CHAYO เป็นผู้ให้บริการติดตามและทวงถามหนี้ และการบริหารสินทรัพย์ด้อยคุณภาพ เข้าซื้อขายในวันที่ 22 มี.ค. เป็นวันแรก ที่ราคา IPO 2.88 บาท
สำหรับโครงสร้างผู้ถือหุ้นอันดับที่ 1-5 ของ CHAYO ก่อนทำรายการดังกล่าวมีดังนี้
(ภาพรวมข้อมูลผู้ถือหุ้น ณ วันที่ 10/04/2561)